माछापुच्छ्रे ओपन टेनिस आजदेखि
पोखरामा सर्वाधिक धनराशिको १८औं माछापुच्छ्रे ओपन तथा भेट्रान्स टेनिस प्रतियोगिता आजदेखि सुरु हुनेछ । कास्की जिल्ला टेनिस संघको आयोजनामा प्रतियोगिता पुस १५ सम्म चल्नेछ ।
पोखरा — पोखरामा सर्वाधिक धनराशिको १८औं माछापुच्छ्रे ओपन तथा भेट्रान्स टेनिस प्रतियोगिता आजदेखि सुरु हुनेछ । कास्की जिल्ला टेनिस संघको आयोजनामा प्रतियोगिता पुस १५ सम्म चल्नेछ ।पोखरा रंगशालाको टेनिस कोर्टमा विभिन्न ११ इभेन्टमा हुने प्रतियोगिताको मेन्स र वुमेन्स सिंगल्स विजेताले समान ८० हजार रुपैयाँ पुरस्कार गर्नेछन् । उपविजेताले समान ४० हजार तथा सेमिफाइनलिस्टले १०–१० हजार पुरस्कार प्राप्त गर्ने प्रतियोगिता संयोजक नवीन चालिसेले बताए ।मेन्स र वुमेन्स डबल्सतर्फ विजेताले ३० हजार, उपविजेताले १५ हजार र सेमिफाइनलस्टिले १० हजार प्राप्त गर्नेछन् । ३५ वर्षमाथिको सिंगल्स विजेताले ६० हजार, उपविजेताले ३० हजार र सेमिफाइनलिस्टले १० हजार पाउनेछन् । ३५ वर्षमाथिको डबल्स विजेताले २० हजार, उपविजेताले १० हजार र सेमिफाइनलिस्टले १० हजार प्राप्त गर्नेछन् । ४५ वर्षमाथिको सिंगल्स विजेताले ४० हजार, उपविजेताले २० हजार र सेमिफाइनलिस्टले १० हजार प्राप्त गर्नेछन् । ४५ वर्षमाथिको डबल्सतर्फ विजेताले २० हजार, उपविजेताले १० हजार, ५५ वर्षमाथिको सिंगल्स विजेताले ३० हजार, उपविजेताले १५ हजार रुपैयाँ प्राप्त गर्नेछन् । ६५ वर्षमाथि सिंगल्स विजेताले १५ हजार, उपविजेताले १० हजार प्राप्त गर्नेछन् । विभिन्न जिल्लाबाट झन्डै १ सय ३० खेलाडीले भाग लिने प्रतियोगिता निर्देशक राजन पौडेलले बताए ।